สวีเดน ประเทศที่ไม่ Lockdown แต่อยู่ได้
สวีเดนเป็นประเทศที่มีผู้ติดเชื้อโควิด-19 แล้วกว่า 15,000 คน เสียชีวิตกว่า 1,500 คน คิดเป็นอัตราการเสียชีวิตประมาณ 10% ซึ่งตัวเลขเหล่านี้อาจดูค่อนข้างสูง แต่สิ่งเหล่านี้ก็ไม่ได้กระตุ้นให้รัฐบาลสวีเดนออกมาตรการ Lockdown อยู่ดี ประเทศสวีเดนเป็นต้นแบบของประเทศที่ไม่เชื่อเรื่องการ Lockdown เรื่องนี้เป็นอย่างไร ลงทุนแมนจะเล่าให้ฟัง
25 เม.ย. 2563

สวีเดน ประเทศที่ไม่ Lockdown แต่อยู่ได้ /โดย ลงทุนแมน
สวีเดนเป็นประเทศที่มีผู้ติดเชื้อโควิด-19 แล้วกว่า 15,000 คน เสียชีวิตกว่า 1,500 คน
คิดเป็นอัตราการเสียชีวิตประมาณ 10% ซึ่งตัวเลขเหล่านี้อาจดูค่อนข้างสูง
แต่สิ่งเหล่านี้ก็ไม่ได้กระตุ้นให้รัฐบาลสวีเดนออกมาตรการ Lockdown อยู่ดี
ประเทศสวีเดนเป็นต้นแบบของประเทศที่ไม่เชื่อเรื่องการ Lockdown
เรื่องนี้เป็นอย่างไร ลงทุนแมนจะเล่าให้ฟัง
╔═══════════╗
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
╚═══════════╝
สำหรับในสวีเดน ประเทศนี้ยังคงเปิดร้านอาหาร คาเฟ่ ยิม โรงเรียน ผับ บาร์ ตามปกติ
ผู้คนยังใช้ชีวิตตามปกติตั้งแต่มีการระบาดในประเทศช่วงแรกๆ จนถึงตอนนี้
โดยรัฐบาลแค่ขอความร่วมมือให้ประชาชนทำ Social Distancing
ควบคู่ไปกับการดำเนินชีวิตประจำวันตามปกติ
ห้ามรวมกลุ่มเกิน 50 คน และห้ามเยี่ยมบ้านพักคนชรา
โดยรัฐบาลสวีเดนเชื่อว่า การทำให้คนในประเทศมีภูมิคุ้มกันหมู่จะส่งผลดีในระยะยาว
และเป็นวิธีที่ยั่งยืนกว่าการ Lockdown อย่างที่หลายๆ ประเทศกำลังทำ
ที่น่าสนใจคือ เมื่อเทียบกับจำนวนประชากรในประเทศแล้ว
สวีเดนมีผู้ติดเชื้อ 0.1% อัตราผู้เสียชีวิต 10% เมื่อเทียบกับอิตาลีที่แม้มีการ Lockdown แต่ก็มีผู้ติดเชื้อคิดเป็น 0.3% ของประชากร รวมถึงอัตราการเสียชีวิตที่สูงถึง 13.3%
และในตอนนี้ ดูเหมือนว่าตัวเลขผู้ติดเชื้อและเสียชีวิตของสวีเดนจะมีสัดส่วนไม่แตกต่างจากยุโรปประเทศอื่นที่มีการ Lockdown
เราลองมาดูปัจจัยสำคัญที่ส่งผลกับสวีเดนในเรื่องนี้
อย่างแรกคือ สวีเดนมีความพร้อมในด้านสาธารณสุขอยู่แล้ว
โดยเป็นประเทศที่มีระบบสาธารณสุขดีที่สุดเป็นอันดับที่ 7 ของโลก
และเป็นประเทศที่ส่งออกยารักษาโรค เป็นอันดับที่ 14 ของโลกอีกด้วย
โดยทางสวีเดนไม่มีปัญหาขาดแคลนบุคลากร
หรืออุปกรณ์ทางการแพทย์ใดๆ เลยตั้งแต่พบการระบาด
นอกจากนี้ ผู้คนส่วนใหญ่ของคนสวีเดนนั้นอาศัยอยู่คนเดียว
และสวีเดนเป็นประเทศที่มีการ Work from home สูงที่สุดในยุโรป
ซึ่งความหนาแน่นของประชากรสวีเดนก็เป็นเพียง 1 ใน 10 ของอิตาลีหรือสหราชอาณาจักรเท่านั้น
ปัจจัยเหล่านี้ช่วยเอื้อประโยชน์ในการทำ Social Distancing ของสวีเดนอย่างมาก
ระบบขนส่งในสวีเดนมีผู้ใช้งานลดลงกว่า 50%
และการจราจรในเมืองหลวงก็คล่องตัวขึ้นถึง 70%
ตัวเลขเหล่านี้แสดงให้เห็นว่า
แม้ไม่ได้มีการ Lockdown แต่ประชาชนก็ให้ความร่วมมือเป็นอย่างดี
และที่สำคัญ การไม่ Lockdown นั้น
น่าจะส่งผลให้เศรษฐกิจสามารถฟื้นตัวได้เร็วกว่าประเทศที่ Lockdown อีกด้วย
ถ้าถามว่าคนในสวีเดนอยากให้ Lockdown หรือไม่
คำตอบคือ ประชาชนรู้สึกชื่นชอบนโยบายนี้มากกว่าการ Lockdown อย่างที่ทำกันในหลายประเทศทั่วโลก
เห็นได้จากคะแนนนิยมในนายกรัฐมนตรี Stefan Löfven พุ่งสูงขึ้นจากมาตรการรับมือดังกล่าว
การ Lockdown จะเป็นทางออกที่ดีที่สุดสำหรับประเทศตัวเองหรือไม่
สุดท้ายแล้วก็ไม่มีใครตอบได้
เพราะทุกประเทศล้วนมีปัจจัยที่ต้องคำนึงถึงแตกต่างกัน
สำหรับบางประเทศที่ระบบสาธารณสุขไม่ได้แข็งแกร่งเหมือนสวีเดน
ไม่ได้มีลักษณะการใช้ชีวิต และให้ความร่วมมือเหมือนสวีเดน
การตัดไฟแต่ต้นลมด้วยวิธี Lockdown อาจเป็นทางออกที่ดีที่สุด..ก็เป็นได้
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-